MARIA ALEXANDRA MĂRCUȚĂ ȘI FRUMOASA EI POVESTE

MARIA ALEXANDRA MĂRCUȚĂ

ȘI FRUMOASA EI POVESTE

Maria Alexandra Mărcuță s-a născut la data de 06.07.2004 în București și este elevă în clasa a-VII-a la Școala Gimnaziala nr.7, unde a primit diplome de merit la concursurile LuminaMath și SMART Euclid. Pe lângă școală și teme, ca toți copiii de vârsta ei, Maria are multe activități extra-școlare. A activat în cadrul Clubului Copiilor Sector 1, București la: cercul de cultură civică, cercul de muzică – chitară și canto, acum continuă cursurile de canto în particular, a făcut dansuri din categoria street dance, a practicat volei în cadrul clubului sportiv CSȘ 5, unde a participat la mai multe turnee şi, de aproape nouă ani, activează în cadrul cercului de teatru, Trupa de Teatru „Joc- performanță” sub calda şi atenta îndrumare a doamnei prof.

Magdalena Băcescu. A adunat multe premii la festivaluri, concursuri și diverse manifestări artistice, din care amintim numai câteva: faza a doua de selecție la NEXT STAR, locul II la Concursul Național de tinere talente ALLEGRIA, Cupa Toamnei-Nostalgii de toamnă, secțiunea teatru și poezie, Cupa Primaverii secțiunea teatru – locul II, Concursul Municipal Micul Marele Actor – locul II, premiul de interpretareactorie la Festivalul Național al Teatrelor de Revistă pentru Copii, ediția XX Jubiliară și locul II cu Trupa de Teatru „Joc”. În luna mai 2017 a participat la Concursul Național de Teatru „Marin Sorescu” – Craiova, unde, împreună cu colegii ei de trupă, a obținut locul I. A publicat primele creații, alături de alți elevi, în volumul Emoție de vers (Satu Mare, 2014), apoi, în 2016, a publicat poezii și proză scurtă în volumul Antologia Fără Titlu, (București).

Are două poezii publicate în Revista internațională CERVANTES dedicate regretatului scriitor Mihail Grămescu, imediat după plecarea acestuia dintre noi, în anul 2014, și altele în Revista Vocativ. A participat la Radio Shalom în emisiunea Portret de autor „Mihail Grămescu” și a fost prezentă în emisiunea Umblă vorba de la TVH, alături de colegii ei de trupă.

Pe 21 decembrie 2017 a jucat la Teatrul Elisabeta în spectacolul „O poveste Alan-dala” unde a avut un real succes. A fost împreună cu colegii de la Trupa de Teatru „Joc” la Roma, unde au fost invitați să joace același spectacol în cadrul Cenaclului din capitala Italiei susținut cu ocazia celei de-a III-a ediții a Zilei Culturii Române și Omagiu lui MIHAI EMINESCU.

Și frumoasa poveste a Mariei Alexandra Mărcuță nu se va opri aici cu siguranță. Eu îi doresc mult succes și sunt sigură că va avea un viitor frumos! Urmează-ți visele, draga mea și ai încredere în tine!

Prof. MAGDA BĂCESCU

MAREA ALBASTRĂ

Ah, tu, mare albastră,

Tu, mare plină cu comori

Așa puternică precum pasărea măiastră

Puterile tale îmi dau fiori

Tu, mare cu mici scoici pe fundul apei,

Tu, mare cu specii de pești colorate

Cu valurile tale înspumate…

Toate astea mare sunt de mult uitate.

IUBIRE DE COPII

O iubire de copii

La care am ținut nespus.

Ne iubeam mult, mai știi?

Acum îți simt dorul și totul e distrus.

Ai plecat și ai luat cu tine chiar tot

Amintirile, iubirea, fericirea din mine…

Ai apărut când viața a luat o întorsătură

ciudată

Și brusc a devenit așa colorată.

Când eram fericită și simțeam că nu-mi

mai trebuie nimic

Ai plecat și-ai lăsat un mic plic în care

Spuneai: „Indeferent cât sunt de departe

Ține minte, nimic nu ne desparte”

Și mi-e dor, îmi e dor de tot ce a fost

Îmi e dor de noi…

Îmi e dor de multe ploi

Dar mai dor îmi e de ochii tăi.

Îmi e dor de verile târzii

De când îmi spuneai te iubesc, mai știi?

Când în brațe mă strângeai

Și-mi promiteai, și mă iubeai.

DOR

Ce farmec ar mai avea viitorul

Dacă am știi ce ne asteptă?

Rămâi mereu cu dorul

Și urăști ce te-a iubit odată

Te-am primit în viața mea

Crezând că nu o să mai pleci

Și acum sunt singură și tristă

Am ajuns deodată reci.

Mai ții mine când plângeai?

Cu lacrimi în ochi iertare cereai

Nici nu știu ce să mai cred,

Mă sufoc plângând, și-am să te iert.

UN TRANDAFIR

Cândva mi-ai dat un trandafir,

Era roșu ca focul ce mistuie iubiri

Într-o seară cu cer purpuriu…

L-ai dat și altei fete, credeai că nu știu?

Țin minte că l-am mirosit

Și ca într-o vrajă m-a ademenit

Era trandafirul dragostei, cumva, otrăvit

Ce m-a făcut să te iubesc, la nesfârșit.

TABLOU DE TOAMNĂ

Dimineaţa m-a trezit

Un zgomot neliniștit.

M-am uitat pe fereastră

Și-am văzut toamna maiestoasă.

Frunzele dansau, copacii se aranjau,

Trandafirii îmbujorați erau foarte

entuziasmați,

Că-n grădina noastră, frumoasă

A poposit toamna grațioasă

Cu-o paletă de culori, oferită tuturor.

Copacului i-a dat galben și portocaliu,

maro și arămiu.

Strugurele aurit, fericit de ce-a primit,

Merele s-au rușinat și roșii s-au facut

îndat.

Încântați de ce-au primit,

La un bal multicolor,

Toamnei i-au mulțumit în cor.

Contents